На основу члана 29. Закона о јавним предузећима („Службени гласник Републике Србије“, број: 15/16), члана 52. Одлуке о усклађивању пословања Јавног предузеће за управљање грађевинским земљиштем и путевима „Љубовија“(Сл.лист општине Љубовија“, број:15/16),Одлуке Скупштине општине Љубовија о спровођењу јавног конкурса за именовање директора, број: 06-159/18-03 od 22.05.2018. godineгодине, члана 41. Статута општине Љубовија (“Сл. лист општине Љубовија, број: 6/08 и 9/17) члана 121. Пословника Скупштине општине Љубовија (“Сл лист општине Љубовије“, број:6/08) Скупштина општине Љубовија, оглашава

**ЈАВНИ КОНКУРС**

**ЗА ИМЕНОВАЊЕ ДИРЕКТОРА**

**ЈП „ЉУБОВИЈА“ ЉУБОВИЈА**

**ПОДАЦИ О ЈАВНОМ ПРЕДУЗЕЋУ:**

Јавно предузеће за управљање грађевинским земљиштем и путевима „Љубовија“

Скраћени назив: ЈП „Љубовија“

ул. Азбуковачка бб.

Матични број: 07367821

ПИБ: 101302105

**ПОДАЦИ О РАДНОМ МЕСТУ:**

Директор Јавног предузећа за управљање грађевинским земљиштем и путевима „Љубовија“ Љубовија, радни однос на одређено време, на период од 4 године

Послови директора: представља и заступа јавно предузеће, организује и руководи процесом рада, води пословање јавног предузећа, одговaра за законитост рада јавног предузећа, предлаже дугорочни и средњорочни план пословне стратегије и развоја и одговоран је за њихово спровођење, предлаже годишњи, односно трогодишњи програм пословања и одговоран је за његово спровођење, предлаже финансијске извештаје, извршава одлуке надзорног одбора, доноси акт о систематизацији, врши друге послове одређене законом, оснивачким актом и статутом јавног предузећа.

**УСЛОВИ ЗА ИМЕНОВАЊЕ ДИРЕКТОРА ЈАВНОГ ПРЕДУЗЕЋА:**

1. Да је кандидат пунолетно и пословно способно лице;
2. Да има стечено всоко образовање на студијама у трајању од најмање четири године, односно на основним академским студијама у у обиму од најмање 240 ESPB бодова, мастер академскским студијама, мастер струковнимн студијама, специјалистичким академским студијима или специјалистичким струковним студијима;
3. Да има најмање пет година радног искуства на пословима за које се захтева високо образовање из тачке 2 ( овог члана);
4. Да има најмање три године радног искуства на пословима који су повезани са пословањем јавног предузећа;
5. Да познаје област корпоративног пословања;
6. Да има радно искуство у организовању и вођењу послова;
7. Да није члан органа политичке странке, односно да му је одреређено мировање у вршењу функције у органу политичке странке;
8. Да није осуђивано на казну затвора од најмање шеест месеци;
9. Да му нису изречене мере безбедности у складу са законом којим се уређују кривична дела и то:

1.обавезно психијатријско лечење у здраственој установи;

2.обавезно психијатриско лчење на слободи;

3.обавезно лечење наркомана;

4. обавезно лечење алкохоличара;

5. забрана вршења позива и делатности.

**МЕСТО РАДА:**

Љубовија, Азбуковачка бб.

**РОК ЗА ПОДНОШЕЊЕ ПРИЈАВА**:

Рок за подношење пријава на јавни конкурс је 15 (петнаест) дана и почиње да тече наредног дана од дана његовог објављивања у „Службеном гласнику Републике Србије“.

**АДРЕСА НА КОЈУ СЕ ПОДНОСЕ ПРИЈАВЕ**:

Пријаве на конкурс са документацијом и доказима се подносе Скупштине општине Љубовија - Комисији за именовање директора, предајом на писарници Општинске управе Љубовија или препоручено поштом, у затвореној коверти, на адресу: **Војводе Мишића бр. 45, 15320 Љубовија, са назнаком „Пријава на јавни конкурс за именовање директора ЈП „Љубовија“ Љубовија – НЕ ОТВАРАЈ“.**

**ДОКАЗИ КОЈИ СЕ ПРИЛАЖУ УЗ ПРИЈАВУ:**

* уверење о држављанству не старије од шест месеци од дана издавања
* извод из матичне књиге рођених;
* потврда да је пунолетан и пословно способан;
* лекарско уверење о здравственој способности;
* лична и радна биографија;
* диплома о стеченом образовању;
* сертификати, лиценце, уверења и друге исправе као доказ стручности и додатних знања које кандидат поседује;
* доказ о радном искуству (потврде, решења и друге исправе, издате од стране послодавца из којих се види на којим пословима, са којом стручном спремом и у ком периоду је стечено радно искуство);
* исправе којима се доказује радно искуство на пословима који су повезани са пословима јавног предузећа (потврде или други акти из којих се доказује да лице има најмање три године радног искуства са пословима који су повезани
* доказ да кандидат није осуђиван за кривична дело против привреде, правног саобраћаја или службене дужности):
* исправе којима се доказује радно искуство корпоративног управљања,
* изјава кандидата дата под кривичном и материјалном одговорношћу да није члан органа ниједне политичке странке оверена од стране органа овлашћеног за оверу потписа, односно потврда надлежног органа политичке странке о мировању функције у органу политичке странке
* уз пријаву се подноси и Програм развоја и повећања добити јавног предузећа
* Уверење надлежног органа не старије од дана објављивљња конкурса, да лице није осуђивано на казну затвора од најмање шест месеци и да му нису изречене мере безбедности из тачке 9 –Услова за за именовање директора.

Сви докази се достављају у оригиналу или овереним фотокопијама.

Неблаговремене, неразумљиве и непотпуне пријаве, Комисија ће одбацити закључком против кога није допуштена посебна жалба.

Пријаве на конкурс са достављеном документацијом не враћају се подносиоцима, већ остају у документацији Комисије за именовање директора.

Комисија за именовање директора јавних предузећа саставља списак кандидата који испуњавају услове за именовање директора и међу њима спроводи изборни поступак за проверу и оцену стручне оспособљености, знања и вештина и то разговором и усменом провером у складу са чланом 4 и 5. Уредбе о мерилима за именовање директора јавних предузећа (''Службени лист РС'', број 65/16), стручне оспособљености кандидата стеченe високим образовањем кандидата, стручне оспособљеност кандидата стеченe укупним радним искуством са високим образовањем и радним искуством на пословим повезаним са пословима јавног предузећа у смислу члана 6. и 7. Уредбе о мерилима за именовање директора јавних предузећа.

Ранг листу са највише три најбоље рангирана кандидата и записник о спроведеном изборном поступку Комисија доставља Општинском већу општине Љубовија

**ЛИЦЕ ЗАДУЖЕНО ЗА ДАВАЊЕ ОБАВЕШТЕЊА**:

Стана Васић, тел: 015/561-411

Јавни конкурс се оглашава у „Службеном гласнику Републике Србије“, у дневном листу и на званичној интернет страници општине Љубовија: [www.ljubovija.rs](http://www.ljubovija.rs).

**СКУПШТИНА ОПШТИНЕ ЉУБОВИЈА**

**Број: 06- 160 /2018-03 ПРЕДСЕДНИК**

**СКУПШТИНЕ ОПШТИНЕ**

**Горан Јосиповић с.р.**